Modulacija
Modulacija je proces u kojem signal informacije mijenja drugi signal više frekvencije, takozvani nosilac, da bi se omogućio prijenos.

Nosilac ili noseća frekvencija je obično sinusoidalni talas stvoren u oscilatoru. I nosilac i signal informacije se uvode u modulator, i tu signal informacije mijenja nosilac na neki način. Modulirani nosilac je tad pojačan i poslat u antenu ili kabl za prijenos.

U prijemniku, antena prima modulirani signal koji je zatim pojačan i procesiran. Šalje se u demodulator (detektor) na čijem izlazu se dobija originalni signal informacije.

Mogući oblici modulacije 
Razmotrimo matematički izraz za sinusoidalni talas:

v = Vp sin (2πft+θ) ili

v = Vp sin (ωt+θ)

gde je
 v = trenutna vrijednost sinusoidalnog napona
 Vp = vršna vrijednost sinusoidalnog napona
 f = frekvencija (Hz)
 ω = 2πf = ugaona brzina
 t = vrijeme (s)
 ωt = 2πft = ugao u radijanima
 θ = fazni ugao

Iz ovoga možemo vidjeti da postoje tri načina modulacije, zavisno od toga na koji način se mijenja nosilac. To su amplitudna, frekventna i fazna modulacija.

Amplitudna modulacija 

Kod amplitudne modulacije (AM), signal informacije mijenja amplitudu nosioca, dok frekvencija ostaje stalna. Komercijalne radio stanice na dugim, srednjim i kratkim talasima uglavnom koriste amplitudnu modulaciju. To je najstariji način modulacije.

Frekventna modulacija 

Frekventna modulacija (FM) mijenja frekvenciju nosioca u određenom opsegu, dok njegova amplituda ostaje konstantna. Komercijalne radio-stanice u opsegu ultrakratkih talasa (UKT) koriste frekventnu modulaciju. Koristi se i za prijenos zvuka u televizijskom sistemu.

Fazna modulacija 

Fazna modulacija (PM) mijenja fazu noseće frekvencije, a pritom stvara i frekventnu modulaciju nosioca. Zbog toga je modulirani signal sličan frekventno-moduliranom signalu. FM i PM su forme uglovne modulacije ().

Vidi još 
 Demodulacija

Literatura 

 Principles of Electronic Communication Systems, Louis E. Frenzel, Glencoe/McGraw-Hill. 
 Karl Dirk Kammeyer: Nachrichtenübertragung. Teubner, Stuttgart 1996, .
 Martin Bossert: Kanalcodierung. Teubner, Stuttgart 1998, .
 Carsten Roppel: Grundlagen der digitalen Kommunikationstechnik. Hanser, Leipzig 2006, .
 Roger L. Freeman: Radio System Design for Telecommunications. 3. Auflage. IEEE, The Institute of Electrical and Electronics Engineers, New York 2007, .

Spoljašnje veze 

Interactive presentation of soft-demapping for AWGN-channel in a web-demo Institute of Telecommunications, University of Stuttgart

Elektrotehnika
Inženjerski koncepti‎
Telekomunikaciona teorija